OBSAH

[MANUÁL UŽÍVANIA STAVBY 2](#_Toc507660364)

[1. Úvod 2](#_Toc507660365)

[2. Identifikačné údaje 2](#_Toc507660366)

[3. Budúci správcovia cudzích objektov na – pod mostom 3](#_Toc507660367)

[4. Účel a používanie manuálu 3](#_Toc507660372)

[5. Rozsah platnosti 3](#_Toc507660373)

[6. Súvisiace dokumenty (DSRS) 3](#_Toc507660374)

[7. Pravidlá údržby mosta 4](#_Toc507660375)

[7.1 Úvod 4](#_Toc507660376)

[7.2 Prístup na jednotlivé časti mosta 4](#_Toc507660377)

[7.3 Všeobecné pravidlá údržby a opráv mosta 4](#_Toc507660378)

[7.4 Nepretržitá technická údržba 5](#_Toc507660379)

[ 7.4.1 Druhy údržby 5](#_Toc507660380)

[ 7.4.2 Nestavebná údržba 5](#_Toc507660381)

[ 7.4.3 Stavebná údržba 6](#_Toc507660382)

[ 7.4.4 Opravy 6](#_Toc507660383)

[8. Pravidlá technických prehliadok stavby 6](#_Toc507660384)

[8.1 Úvod a kategórie prehliadok 6](#_Toc507660385)

[8.2 Denná kontrola 7](#_Toc507660386)

[8.3 Týždenná kontrola 7](#_Toc507660387)

[8.4 Bežné prehliadky 7](#_Toc507660388)

[8.5 Hlavné prehliadky 8](#_Toc507660389)

[8.6 Mimoriadne prehliadky 8](#_Toc507660390)

[8.7 Kontrolné prehliadky 8](#_Toc507660391)

[9. Základné pravidlá pre opravy mosta 9](#_Toc507660392)

[9.1 Opravy všeobecné 9](#_Toc507660393)

[9.2 Pravidlá opráv 9](#_Toc507660394)

[10. Dlhodobé sledovanie mosta 9](#_Toc507660395)

[11. Plán technických prehliadok mostného objektu 9](#_Toc507660396)

[12. Používanie manuálu 10](#_Toc507660397)

[13. Prílohy: 10](#_Toc507660398)

[ Príloha č. 1 11](#_Toc507660399)

[SCHVAĽOVACÍ PROTOKOL 11](#_Toc507660400)

# MANUÁL UŽÍVANIA STAVBY

## Úvod

Manuál užívania verejnej práce cestného objektu vypracoval Dopravoprojekt a.s. Bratislava v spolupráci so zhotoviteľom stavby Združením „Infraštruktúra Nitra“ a je spracovaný ako jedna zo súčastí dokladovej časti DSRS.

Manuál užívania objektu mosty je súčasťou zmluvy o dielo predmetnej stavby.

Plán užívania cestného objektu odovzdá zhotoviteľ stavby Združením „Infraštruktúra Nitra“. objednávateľovi v termíne dohodnutom pri preberacom konaní.

## Identifikačné údaje

***Stavba:***

Názov stavby: **Príprava strategického parku Nitra**

**Príprava cestnej infraštruktúry – strategický park Nitra**

Názov objektu: **SO 206 Most na komunikácii "B-E" nad potokom**

 **Dobrotka**

Stupeň PD: **Dokumentácia skutočného realizovania stavby (DSRS)**

Kraj , VÚC: Nitriansky

Okres: Nitra

Katastrálne územie: k.ú. Drážovce

Charakter stavby: novostavba

***Budúci správca objektu :***

Vlastník , správca : Nitriansky samosprávny kraj

 Rázusova 2A

 949 01 Nitra

***Stavebník:***Slovenská správa ciest

 Miletičova 19

 826 19 Bratislava

***Zhotoviteľ stavby :*** Združenie „Infraštruktúra Nitra“

***(Objednávateľ dokumentácie***) Doprastav a.s., Drieňová 27, 826 56 Bratislava

 STRABAG s.r.o., Mlynské Nivy 61/A, 825 18 Bratislava

***Hlavný zhotoviteľ projektovej***

***dokumentácie:*** DOPRAVOPROJEKT a.s., Kominárska 2-4, 832 03 Bratislava

Riaditeľ divízie : Ing. Jozef Harvančík

Hlavný inžinier projektu: Ing. Marta Kodajová

***Projektant objektu:*** DOPRAVOPROJEKT a.s., Divízia I,

Kominárska 2-4, 832 03 Bratislava

***Zodpovedný projektant:***  Ing. Milan Ďurák

## Budúci správcovia cudzích objektov na – pod mostom

Objekt: Účelová komunikácia medzi križovatkami „B-E“

Názov, adresa budúceho správcu:

Objekt: PHS pri ÚK medzi križovatkami „B-E“

Názov, adresa budúceho správcu:

Objekt: Preložka toku Dobrotka v križovatke „B“

Názov, adresa budúceho správcu:

Objekt: Prípojka NN pre VO v križovatke „B“

Názov, adresa budúceho správcu:

Objekt: Verejné osvetlenie v križovatke „B“

Názov, adresa budúceho správcu:

## Účel a používanie manuálu

Prehliadky, údržba a opravy mostov sa riadia technickým predpisom Slovenskej správy ciest:

**TP 09B/2005 - Prehliadky, údržba a opravy cestných komunikácií. Mosty**. Tento manuál je spracovaný v súlade s TP 09B/2005.

Účelom je určenie pravidiel na prevádzku, užívanie a údržbu mosta tak, aby boli zaistené požiadavky bezpečnosti prevádzky, zaistenie optimálnych vlastností jej využívania a zaistené požiadavky dlhodobého dobrého prevádzkového stavu. Získať poznatky o kvalite mosta s ich spätným využitím v systéme riadenia kvality sta­vebníka, projektanta a zhotoviteľa.

Vzhľadom na záväznosť sa jeho dodržiavanie musí kontrolovať vlastnými a nadriadenými kontrolnými orgánmi.

Definovane pravidlá užívania a údržby mosta sú súčasťou záručných podmienok zo strany zhotoviteľa mosta. Budúci správca musí menovať osobu zodpovednú za jeho evidenciu, pravidelnú aktualizáciu a archivovanie. Zmeny môže vykonávať len oprávnená osoba a zmeny musia byť schválené príslušnými nadriadenými zložkami.

Manuál musí byť k dispozícii tam, kde sa jednotlivé úkony údržby plánujú, vykonávajú, vyhodnocujú a kontrolujú.

Na základe manuálu jednotlivé zložky prevádzkovateľa vypracujú plán technických prehliadok, plán preventívnych opráv a plán údržby. Plán musí obsahovať predpísané úkony údržby v nadväznosti na predpísané cykly jednotlivých úkonov. Pri zmene podmienok užívania stavby, po rekonštrukciách alebo zásadných prestavbách, je potrebné manuál aktualizovať.

Manuál musí byť kontrolovaný a priebežne aktualizovaný prevádzkovateľom v zmysle pravidiel užívania a zabezpečenia prehliadok, údržby a opráv mostov uvedených vo všeobecnom Manuáli užívania stavby.

## Rozsah platnosti

Manuál užívania tohto mostného objektu platí od okamihu predčasného (trvalého) užívania objektu do od odvolania.

## Súvisiace dokumenty (DSRS)

Popis skutočného stavu je dokladovaný dokumentáciou skutočnej realizácie. Túto dokumentáciu odovzdá zhotoviteľ v rámci preberacieho konania obstarávateľovi. Budúci správca objektu musí mať DSRS k dispozícii a zaisťovať jej aktualizáciu.

Dokumentácia DSRS obsahuje minimálne tieto časti:

- Projektová dokumentácia skutočného realizovania stavby

- Dokumenty pre prevádzku a údržbu (Manuál užívania objektu)

- Súhrnná správa o kvalite

- Správy o výstavbe (stavebný denník, kontroly, správy)

- Správa z 1 hlavnej prehliadky mosta

- Mostný zošit

- Geodetická dokumentácia

Prehľad základných prvkov s uvedením zhotoviteľov a pod zhotoviteľov, s potrebnými identifikačnými a kontrolnými údajmi je uvedený v mostnom zošite, ktorý je súčasťou DSRS. Taktiež je tu uvedený prehľad základných materiálov a výrobkov významných z hľadiska užívania mosta, jeho údržby a prípadných opráv s uvedením obchodného názvu materiálu, výrobcu, resp. jeho dodávateľa.

Do dokumentácie skutočného realizovania stavby sa zaznamenávajú všetky zásahy do mostného objektu, rekonštrukcie, prestavby, stavebné úpravy, ktoré menia pôvodné vlastnosti a charakteristiky mosta.

V dokumentácii sa zaznamenávajú všetky vykonané technické prehliadky, opravy a údržba jednotlivých častí mosta. Všetky záznamy sa vykonávajú prehľadne a chronologicky.

Úplná dokumentácia je uložená u budúceho správcu stavby, ktorý zodpovedá za jej riadne uloženie, úplnosť a doplňovanie.

## Pravidlá údržby mosta

## 7.1 Úvod

Pravidlá údržby mosta stanovujú požiadavky na jej užívanie a údržbu takým spôsobom, aby počas jej životnosti bola v plnom rozsahu zaistená bezpečnosť dopravy, bezpečnosť prevádzky, bezpečnosť cestujúcich a prevádzkového personálu.

Pravidlá údržby mosta majú súčasne stanoviť zásady ekonomickej prevádzky stavby v takom režime, ako bol uvažovaný pri návrhu stavby. Pravidlá musia rešpektovať predpoklad, že užívanie stavby je verejné prístupné a prípadné obmedzenia sa musia zverejniť formou upozornení, označení, osadením dopravného značenia.

Údržba sa vykonáva v súlade s týmto Manuálom a **predpisom TP 9B/2005.**

## 7.2 Prístup na jednotlivé časti mosta

Verejné prístupné priestory:

- Verejne prístupné priestory na moste i pod mostom pre verejnú prevádzku sú vozovková časť cesty s priechodným prierezom medzi zvodidlami.

Verejne neprístupné priestory:

- Priestor medzi zvodidlom a protihlukovou stenou, medzi zvodidlom a lícom nosnej konštrukcie pod mostom, cestné svahy.

Prístup pre údržbu je na moste zaistený po účelovej komunikácii medzi križovatkou „B-E“.

## 7.3 Všeobecné pravidlá údržby a opráv mosta

Údržba a opravy všeobecne:

- Údržbu a opravy mosta zabezpečuje správca mosta.

- Údržbu a opravy komunikácií, alebo iného územia pod mostom, je povinný zabezpečiť príslušný majetkový správca v zmysle platných predpisov.

- Údržbu a opravy cudzích zariadení (objektov) na moste a pod nimi zabezpečujú správcovia týchto zariadení podľa zvláštnych predpisov.

- Povinnosť vykonávať akúkoľvek údržbu alebo opravy na moste vyplýva z obecné platných právnych predpisov a začína vydaním povolenia k uvedeniu mosta do užívania.

- Povinnosť vykonávať údržbu a opravy mosta trvá aj v dobe jeho dočasného vylúčenia z premávky (napr. pri obchádzke úseku, na ktorom sa most nachádza).

- Pri údržbe a opravách mostov sa podľa dopravného významu prevádzkovej komunikácie prednostne realizujú opatrenia na zabezpečenie premávky a obrany štátu.

- Pri údržbe a opravách mostnej vozovky sa nesmie zvýšiť jej hmotnosť.

- Pri údržbe a opravách sa nesmie poškodiť mostná vybavenosť, dopravné značky a označenie mosta (vrátane vyznačenia roku výstavby).

- Pri údržbe a opravách mosta sa musia dodržať opatrenia, ktoré zamedzujú znečisťovanie priestoru pod i na moste.

- Pri údržbe mosta sa zisťuje stav cudzích zariadení z hľadiska bezpečnosti premávky, možných škodlivých účinkov na mostný objekt a spoľahlivosti ich upevnenia. Zistené poruchy sa ihneď oznámia správcovi cudzích zariadení s výzvou na ich urýchlené odstránenie.

## 7.4 Nepretržitá technická údržba

* **7.4.1 Druhy údržby**

V rámci technickej starostlivosti o most sa na základe projektu mosta, kontroly vykonanej správcom, prehliadok a projektu dlhodobého sledovania mosta a diagnostického prieskumu vykonávajú tieto druhy údržby:

• nestavebná údržba

• stavebná údržba

• opravy

**Údržba sa vykonáva priebežne celý rok a vykonáva sa podľa TP 9B/2005.**

Údržba predstavuje súhrn prác, ktoré spomaľujú starnutie alebo opotrebovanie mosta, resp. dosiahnu obnovu a zlepšenie jeho funkcie, čím sa mosty udržujú v riadnom technickom stave. Sústavný pravidelný dozor (pravidelné kontroly a povinné prehliadky) a operatívne odstraňovanie porúch predchádzajú nežiaducim väčším poruchám.

* **7.4.2 Nestavebná údržba**

Do nestavebnej údržby tohto mosta patria najmä tieto práce:

- Pravidelné upratovanie a čistenie (zametanie, oškrabovanie a ostriekanie) povrchu vozoviek, krajníc, zvýšených obrúb, chodníkov, zábradlí a zvodidiel.

- Pravidelné čistenie odvodňovacích zariadení - dláždených rigolov za krídlami (lomový kameň).

- Čistenie ríms a nosnej konštrukcie.

- Odstraňovanie uchytenej vegetácie zo všetkých častí mosta.

- Zabezpečovanie zimnej údržby vrátane odstraňovania posypových materiálov po ukončení zimného obdobia.

- Čistenie priehľadných protihlukových bariér.

* **7.4.3 Stavebná údržba**

Do stavebnej údržby tohto mosta patria najmä tieto práce:

- Čistenie a oprava betónových a železobetónových prvkov a častí mostov (krídla, nosná konštrukcia, atď.), do ktorej patrí: čistenie betónu od znečistenia, inkrustácií, výkvetov a pod.; lokálna oprava povrchových vrstiev betónu vrátane odstránenia korózie výstuže a obnovy jej ochrany; utesňovanie trhlín,

- Oprava oceľových najmä nenosných prvkov spodnej stavby, nosnej konštrukcie a príslušenstva mosta, do ktorej patrí: obnova pôvodného tvaru oceľových prvkov (zábradlie, zvodidlo); výmena poškodených spojov, oceľových prvkov a ich častí (zábradlie, zvodidlo).

- Obnova ochranných náterov, povlakov betónových a murovaných častí spodnej stavby, nosnej konštrukcie a príslušenstva mosta (nosná konštrukcia, mostné krídla, zábradlie atď.).

- Oprava tesnenia škár na rímsach.

- Vyplnenie škár asfaltovými zálievkovými hmotami, vzniknutých dilatačnými zmenami medzi vozovkou a kotevným blokom.

- Vysprávky dlažieb na svahoch a spevnených plôch na i pod mostom.

* **7.4.4 Opravy**

K opravám tohto mosta patria najmä:

- opravy základov a stabilizácia podložia,

- oprava mostných krídiel

- opravy železobetónových nosných konštrukcií (reprofilácia krycej vrstvy vrátane pasivácie výstuže, injektáž trhlín, zosilňovanie prvkov, zvýšenie protikoróznej ochrany betónu a výstuže, atď.),

- oprava a výmena ríms,

- oprava a výmena mostného príslušenstva (zábradlie, zvodidlo),

- oprava spevnených plôch (lomový kameň v betóne).

## Pravidlá technických prehliadok stavby

## 8.1 Úvod a kategórie prehliadok

Správca mosta je zodpovedný za pravidelné vykonávanie prehliadok a kontrol. Úlohou je získavať informácie o stavebno-technickom stave mosta. Na základe ich vyhodnotenia sa prijíma rozhodnutie napr. o obmedzení premávky alebo uzávierke, objednáva sa diagnostický prieskum, prehodnocuje sa zaťažiteľnosť, plánuje údržba, oprava či rekonštrukcia.

Základným a nadriadeným predpisom je TP 9B/2005.

Kontrolu mosta je možné rozdeliť do týchto dvoch kategórií:

• Denná kontrola

• Týždenná kontrola

Technické prehliadky je možné rozdeliť do týchto základných kategórií:

• Bežné

• Hlavné

• Mimoriadne

• Kontrolné

## 8.2 Denná kontrola

Treba kontrolovať povrch vozovky, stav prepojení komunikácie, dopravné značenie nachádzajúce sa na moste (vodorovné značenia), prípadné poškodenia zábradlí, zvodidiel, či nie sú poškodené, alebo či nejavia znaky nesprávnej funkcie. Ďalej kontrolovať upratovanie vozovky mosta. Je potrebné presvedčiť sa, či je možná nerušená cestná doprava podľa účelu určenia. Kontroluje sa funkcia ochranných náterov. V spojitosti so zistenými poruchami a nedostatkami sa kontrola cesty musí riadiť platným vykonávacím projektom. Ak sa hociktorá časť mosta (nosná konštrukcia, krídla, príslušenstvo) nejakým vonkajším vplyvom (napr. nehoda) poškodí, cestár je povinný urobiť príslušné opatrenia pre zabezpečenie bezpečnosti premávky.

## 8.3 Týždenná kontrola

Vykonáva ju zodpovedný pracovník za prevádzku mosta. Okrem činnosti dennej kontroly, dôkladnejšia kontrola vrátane konštrukčných častí. V záujme zistenia prípadných závad je treba vykonať obhliadku celého objektu (na i pod mostom, mostné krídla) vrátane cestných svahov, priekop.

## 8.4 Bežné prehliadky

Na vykonávanie prehliadok mostov platí TP 9B/2005 vydané MDPT, ktoré obsahujú základné požiadavky.

Bežnú prehliadku zabezpečuje správca mosta. Vykonáva sa obyčajne jedenkrát za polrok, v závislosti od:

- technického stavu mosta

- výsledkov hlavnej, mimoriadnej a kontrolnej prehliadky

- odporučenia navrhnutého v projekte mosta

- rozhodnutia príslušného orgánu štátnej správy.

Bežnú prehliadku vykonáva alebo zabezpečuje prevádzkovateľ mosta alebo ním poverená osoba. Od osôb pripadne organizácií vykonávajúce prehliadku mosta sa vyžaduje preukázanie potrebných znalostí v danom odbore ako aj znalosť statiky mosta a jeho konštrukčne vyhotovenie.

Z každej bežnej prehliadky mosta sa vyhotoví záznam, kde sa uvedú zistené poruchy s návrhom opatrení na ich odstránenie. Kópie záznamov o vykonaných bežných prehliadkach sa ukladajú do mostného archívu, zmeny a doplnky údajov sa zaznamenávajú do mostného listu. Záznam sa spracováva v súlade s TP 9B/2005.

Poruchy, ktoré môžu mať vplyv na zaťažiteľnosť mosta, alebo poruchy ťažko odstrániteľné, sa musia nahlásiť hneď príslušnému správnemu orgánu, ktorý určí spôsob odstránenia porúch alebo rozhodne o dočasných opatreniach (napr. zníženie prípustného zaťaženia, zabezpečenie obchádzky a pod.).

Správca mosta je povinný zabezpečiť odstránenie porúch v najkratšom možnom čase. Závažné poruchy nahlási organizácií, zodpovednej za vykonanie hlavných prehliadok na danom objekte, ktorá rozhodne o zvolaní mimoriadnej prehliadke.

## 8.5 Hlavné prehliadky

Prvú hlavnú prehliadku na moste na vyzvanie zhotoviteľa zvolá objednávateľ prostredníctvom oprávnených organizácií. Pozýva zhotoviteľov stavebných prác, projektanta a zástupcov nadriadeného orgánu a správcu mosta. Prvá hlavná prehliadka sa vykonáva pred uvedením mosta do prevádzky ako doklad pre kolaudáciu.

Pri prvej hlavnej prehliadke sa posudzuje most z hľadiska pripravenosti a splnenia podmienok bezpečnej premávky. Kontroluje sa najmä zhodnosť skutočného stavebného diela s projektom vrátane údajov o zaťažiteľnosti mosta a preverujú sa všetky časti mosta z hľadiska ich spoľahlivosti ako pri ostatných hlavných prehliadkach.

Ďalšie hlavné prehliadky sa vykonávajú na moste vždy po štyroch rokov premávky v zmysle TP 9B/2005. Hlavnú prehliadku môžu vykonávať iba oprávnené osoby alebo organizácie, ktoré majú s uvedenou činnosťou skúsenosti a zodpovedajúcu technickú prax.

O vykonanej prehliadke sa vypracuje záznam. Záznam sa spracováva v súlade s TP 9B/2005. Kópie záznamov sa uložia do mostného archívu.

## 8.6 Mimoriadne prehliadky

Mimoriadne prehliadky sa zvolávajú za účelom zistenia okamžitého kvalitatívneho stavu mosta. Vykonávajú nepravidelne, najmä v týchto prípadoch:

- Pred a po mimoriadnej preprave nadmerne ťažkých nákladov po moste,

- Pri zmene v chovaní sa mosta (vibrácie, hluk, atď.),

- Pri povodni,

- Pri havárií dopravných prostriedkov na moste, pod mostom a v jeho okolí,

- Pri požiari na moste alebo v okolí,

- Pri zosuve pôdy v blízkosti objektu,

- Pri dlhšie trvajúcich extrémnych horúčavách a mrazoch,

- Pri zemetrasení,

- Ak sa zistí zmena geometrie mosta.

Mimoriadna prehliadka sa vykonáva podľa TP 9B/2005. O vykonaní mimoriadnej prehliadky sa vypracuje záznam, kde sa uvedú zistené chyby a poruchy a navrhnú sa opatrenia s termínmi zodpovednosti za ich odstránenie. Záznam sa spracováva v súlade s TP 9B/2005. Kópia záznamu sa uložia do mostného archívu.

## 8.7 Kontrolné prehliadky

Kontrolné prehliadky zabezpečuje príslušný cestný správny orgán v rámci výkonu štátneho odborného dozoru. Na vykonanie kontrolnej prehliadky si môže príslušný cestný správny orgán prizvať expertov, generálneho projektanta, zástupcov organizácií zodpovedných za správu cudzích zariadení na moste a pod.

Predmetom je technický stav všetkých prístupných častí mosta. Zároveň táto prehliadka slúži ku kontrole úplnosti a správnosti údajov z bežných, hlavných alebo mimoriadnych prehliadok a plnení opatrení z nich vyplývajúcich, vrátane kontroly kvality vykonávania údržbových prác. Kontroluje sa aj stav a úroveň vedenia mostných zošitov.

Pri každej kontrolnej prehliadke sa vyhotoví záznam, kde sa uvedú všetky zistené skutočnosti s príslušnými opatreniami na ich odstránenie. Záznam z kontrolnej prehliadky sa uloží do mostného archívu.

## Základné pravidlá pre opravy mosta

## 9.1 Opravy všeobecné

Opravy zahrňujú súbor stavebných prác, ktorými sa odstraňujú vady, opotrebenia častí mosta.

Opravou sa obnovujú projektom stanovené parametre jednotlivých častí mosta. Opravou sa nezvyšuje hodnota majetku.

Plán opráv vypracujú prevádzkovatelia jednotlivých zariadení súvisiacich s prevádzkou mosta po vzájomnej dohode a na základe pravidelné vykonávaných revízií jednotlivých zariadení.

Plánované opravy majú mať charakter preventívnych opráv, t.j. vykonanie opravy má byť plánované tesne pred uplynutím doby technickej životnosti jednotlivých zariadení. Technickú životnosť jednotlivých konštrukcií stavby na základe konštrukčného riešenia, použitých materiálov a technologických postupov pri realizácii stavby a na základe skutočnej kvality stavebných a montážnych prác, orientačne deklaruje zhotoviteľ stavby.

Opravy sa ďalej vykonávajú v súlade s výsledkami technických kontrol a revízií objektov a zariadení a to čím skôr po odhalení poruchy, aby sa porucha ďalej nešírila a nevyvolávala ďalšie škody.

## 9.2 Pravidlá opráv

Opravy sa spracúvajú v súlade s TP 9B/2005. Opravou sa rozumejú také zásahy a úkony, ktoré udržujú technické vlastnosti stavby a jej častí výmenou, opravou alebo pridávaním nových materiálov alebo prvkov.

Oprava mosta je charakterizovaná väčším rozsahom stavebných úprav, vykonávaných podľa projektu opravy mosta (podloženého spravidla statickým prepočtom), vypracovaného na základe prehliadky, pripadne na základe diagnostického prieskumu.

Opravami sa obnovuje prevádzkyschopnosť mosta spravidla do úrovne pôvodne navrhovaných parametrov.

Opravy sa vykonávajú v súlade s výsledkami technických kontrol mosta a to čím skôr po zistení poruchy.

Vlastník alebo správca mosta je povinný každoročne predložiť príslušnému cestnému správnemu orgánu plán opráv mosta a hodnotiacu správu.

## Dlhodobé sledovanie mosta

Vzhľadom k charakteru mostného objektu nie je predpísané dlhodobé geodetické meranie mosta.

## Plán technických prehliadok mostného objektu

2018 Uvedenie do užívania – Prvá hlavná prehliadka

2019 (2020) Bežná prehliadka - každý polrok

2020 (2021) Bežná prehliadka - každý polrok

2021 (2022) Bežná prehliadka - každý polrok

2022 (2023) Hlavná prehliadka + bežná prehliadka

2023 (2024) Bežná prehliadka - každý polrok

2024 (2025) Bežná prehliadka - každý polrok

2025 (2026) Bežná prehliadka - každý polrok

2026 (2027) Hlavná prehliadka + bežná prehliadka

2027 (2028) Bežná prehliadka - každý polrok

...

## Používanie manuálu

• Manuál užívania objektu slúži na riadne využívanie a údržbu Príprava cestnej infraštruktúry – strategický park Nitra a je pre správcu záväzný.

• V manuáli užívania definované pravidlá prehliadok a údržby sú súčasťou záručných podmienok zo strany zhotoviteľa komunikácie.

• Pri zmene podmienok užívania, po stavebných úpravách, po vykonaní významnejších opráv, je potrebné tento manuál užívania – prevádzkový poriadok aktualizovať.

• Manuál užívania musí byť k dispozícii tam, kde sa jednotlivé úkony údržby a prehliadok plánujú, vykonávajú, vyhodnocujú a kontrolujú.

• Na základe vypracovaného manuálu užívania – prevádzkového poriadku, správca Príprava cestnej infraštruktúry – strategický park Nitra vypracuje plán údržby a preventívnych opráv a plán technických prehliadok. Plán obsahuje predpísané úkony na údržbu.

• Na základe životnosti a trvania jednotlivých konštrukčných častí, správca Príprava cestnej infraštruktúry – strategický park Nitra plánuje zdroje na ich výmenu, príp. opravy.

• V manuáli užívania – prevádzkovom poriadku popísané pravidlá technických prehliadok, údržby a prípadných opráv sú pre správcu objektu SO 207 záväzné.

• Všetky zastarané, prekonané alebo neplatné časti manuálu užívania musia byť stiahnuté a nahradené novými.

• Prevádzkovateľ je povinný evidovať vydávané kópie a originály.

## Prílohy:

Príloha 1 Schvaľovací protokol

Vypracoval: Ing. Josef Kopecký



Bratislava, Máj 2018 ...................................................

* **Príloha č. 1**

**SCHVAĽOVACÍ PROTOKOL**

**Manuál užívania verejnej práce**

Názov stavby **: Príprava strategického parku Nitra**

 **Príprava cestnej infraštruktúry - strategický park Nitra**

Objekt **: SO 206 Most na komunikácii "B-E" nad potokom Dobrotka**

Objednávateľ stavby : Slovenská správa ciest

 Miletičova 19

 826 19 Bratislava

Zhotoviteľ stavby : Združenie „Infraštruktúra Nitra“

DOPRASTAV, a.s., Drieňová 27, 826 56 Bratislava

STRABAG, s.r.o., Mlynské Nivy 61/A, 825 18 Bratislava

Vlastník , správca : Nitriansky samosprávny kraj

 Rázusova 2A

 949 01 Nitra

Autorský dozor : PROMT s.r.o., Robotnícka 1A, 036 01 Martin

Spracovateľ manuálu užívania verejnej práce : DOPRAVOPROJEKT a.s., Divízia I,

 Kominárska 2-4, 832 03 Bratislava

 Ing. Milan Ďurák, Ing. Josef Kopecký

Tento manuál užívania verejnej práce sa schvaľuje s platnosťou od

v Nitre dňa ................................

 Podpisy:

**Objednávateľ stavby:** Slovenská správa ciest Bratislava ...........................................

**Zhotoviteľ stavby:** Združenie „Infraštruktúra Nitra“

DOPRASTAV, a.s., Drieňová 27, 826 56 Bratislava

STRABAG, s.r.o., Mlynské Nivy 61/A, 825 18 Bratislava

 ............................................

**Budúci správca :** Nitriansky samosprávny kraj

 Rázusova 2A

 949 01 Nitra

 ..........................................

**Autorský dozor :** PROMT s.r.o ...........................................

**Projektant stavby DSRS**: DOPRAVOPROJEKT a.s. Bratislava ............................................